רקע: נולד בתל אביב ובגיל שלוש עבר עם משפחתו לרמת גן. שירת בחיל השריון. סיים בהצטיינות יתרה תואר ראשון בחינוך מיוחד במכללת "אורנים".
פעילות פוליטית: שימש כיו"ר התאחדות הסטודנטים הארצית והיה אחד ממנהיגיה הבולטים של מחאת האוהלים בקיץ 2011. לאחר המחאה נכנס לפוליטיקה הארצית ונבחר לכנסת ה-19 וה-20. יצאן מארון רק אחרי אירוע הדקירה במצעד הגאווה בירושלים ב-2015, בו נרצחה שירה בנקי.
מה תעשה לטובת הקהילה? "העבודה גיבשה עוד בכנסת הנוכחית חבילה מקיפה ונרחבת של 24 הצעות חקיקה לטובת הקהילה וגם לקראת הכנסת הבאה קבעה אותן כחלק אינטגרלי מהמצע שלה. אמשיך לפעול לקידומן מתוך הכנסת ובשאיפה גם מתוך הממשלה".
רקע: נולד וגדל בבאר שבע. שירת במשטרה הצבאית, למד משפטים במכללה למינהל. את התמחותו הוא עשה במשרד המשפטים בפרקליטות מחוז מרכז. במשך כעשור עבד כעורך דין פלילי.
פעילות פוליטית: ב-2011 הקים את קבוצת "גאווה בליכוד" וארבע שנים לאחר מכן נכנס לכנסת כח"כ הימני הראשון שהוא הומו מוצהר. בהשבעתו אמר מעל דוכן המליאה: "אני יהודי, ישראלי, מזרחי, הומו, ליכודניק, ביטחוניסט, ליברל ואיש הכלכלה החופשית". עד כה לא יזם חקיקה בכל הקשור לקהילה הגאה.
מה תעשה לטובת הקהילה? סירב להשיב.
רקע: גדל בתל-אביב. התנדב לצה"ל וממשיך לשרת כקצין במילואים. בעל תואר ראשון בהיסטוריה ובמשפטים מאוניברסיטת תל-אביב ותואר שני במשפט ציבורי מאוניברסיטת נורת'ווסטרן בשיקגו.
פעילות פוליטית: שימש כראש מטה הצעירים של יש עתיד בחמש השנים האחרונות והוביל את סיירות השטח של המפלגה, תאי הסטודנטים ותוכניות המנהיגות של המפלגה. יזם משלחות של יש עתיד למאבק ב-BDS בקמפוסים באירופה.
מה תעשה לטובת הקהילה? "אני מתכוון לפעול למחיקת אי השוויון שקיים כיום ביחס לאוכלוסיית הלהט"ב. גם בחקיקה ראשית כמו הבטחת הזכות להכרה בזוגיות ובזכות להורות, וגם בהגדלת התקציבים לטיפול באתגרים עמם הקהילה הגאה מתמודדת, בדגש על תנועות הנוער והאוכלוסייה הוותיקה".
רקע: דוגמן ובן זוגו של הזמר הראל סקעת. שירת בחיל המודיעין. בעל תואר שני במשפטים מאוניברסיטת תל אביב. עורך דין במקצועו. ב-2018 הביא עם בן זוגו ילד בהליך פונדקאות בארה"ב.
פעילות פוליטית: הקים את "החזית הגאה" - תנועה לקידום הקהילה הגאה בזירה הפוליטית בישראל. מוביל את התא הגאה של המפלגה.
מה תעשה לטובת הקהילה? "כחול-לבן מחויבת לסיום האפליה כלפי הקהילה הגאה באמצעות תוכנית השוויון שלה".
רקע: נולד בארגנטינה ובגיל שנה וחצי עלה עם הוריו לישראל. התיישב בקיבוץ אור הנר ומאוחר יותר עבר לרעננה. בעל תואר ראשון במשפטים ובממשל מהמרכז הבינתחומי הרצליה, ותואר שני במדע המדינה מאוניברסיטת תל אביב. מגדל שני ילדים יחד עם בן זוגו.
פעילות פוליטית: כיהן כראש העיר רעננה והיה להומו המוצהר הראשון בתפקיד ראש עיר. לפני כן היה חבר במועצת העיר.
מה תעשה לטובת הקהילה? "כחול לבן מאמינה שלחברי הקהילה הגאה מגיע שוויון זכויות מלא כמו לכל אזרח במדינה. נקדם את ברית הזוגיות ואת שוויון ההזדמנויות בחברה הישראלית".